Document ID: 31995R0341

KOMMISSIONENS FORORDNING (EF) Nr. 341/95 af 20. februar 1995 om ændring af forordning (EØF) nr. 2698/93 og (EF) nr. 1590/94 vedrørende svinekødssektoren som følge af Østrigs, Finlands og Sveriges tiltrædelse
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3379/94 af 22. december 1994 om åbning og forvaltning af fællesskabstoldkontingenter i 1995 for visse landbrugsprodukter og for øl (1), særlig artikel 3,
under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (2), senest ændret ved akten vedrørende Østrigs, Finlands og Sveriges tiltrædelse, særlig artikel 22, og
ud fra følgende betragtninger:
I forbindelse med Kommissionens forordning (EØF) nr. 2698/93 af 30. september 1993 om gennemførelsesbestemmelser for anvendelse i svinekødssektoren af en ordning, der er fastsat i de interimsaftaler, som Fællesskabet har indgået med Polen, Ungarn og den tidligere Tjekkiske og Slovakiske Føderative Republik (3), senest ændret ved forordning (EF) nr. 2676/94 (4), og Kommissionens forordning (EF) nr. 1590/94 af 30. juni 1994 om gennemførelsesbestemmelser for anvendelse i svinekødssektoren af en ordning, der er fastsat i de interimsaftaler, som Fællesskabet har indgået med Bulgarien og Rumænien (5), ændret ved forordning (EF) nr. 2337/94 (6), er der for visse produkter blevet givet nogle indrømmelser i svinekødssektoren;
som følge af Østrigs, Finlands og Sveriges tiltrædelse er der ved forordning (EF) nr. 3379/94 blevet åbnet nogle toldkontingenter; bilag I til henholdsvis forordning (EØF) nr. 2698/93 og (EF) nr. 1590/94 bør ændres, for at der kan tages hensyn til de samhandelsordninger i svinekødssektoren, der fandtes mellem de tre nye medlemsstater på den ene side og Ungarn, Den Tjekkiske Republik og Rumænien på den anden;
for at sikre, at de disponible mængder fordeles, bør de mængder, der er overført fra perioden fra den 1. januar til den 31. marts 1995, samt de nye mængder lægges oven i de mængder, der er disponible i perioden fra den 1. april til den 30. juni 1995;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -
UDSTEDT FØLGENDE FORORDNING:
Artikel 1
Bilag I til forordning (EØF) nr. 2698/93 affattes som angivet i bilag I til nærværende forordning.
Artikel 2
Bilag I til forordning (EF) nr. 1590/94 affattes som angivet i bilag II til nærværende forordning.
Artikel 3
De disponible mængder i perioden fra den 1. april til den 30. juni 1995 for gruppe 1, 2, 4 og 11 i forordning (EØF) nr. 2698/93 og gruppe 16 og 17 i forordning (EF) nr. 1590/94 fastsættes som anført i bilag III til nærværende forordning.
Artikel 4
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. januar 1995.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. februar 1995.

Labels: 3
15
17
18